Hamas publică o filmare cu un ostatic israelian care îl critică pe Netanyahu: „Să vă fie rușine, m-ați abandonat!”
Gruparea islamistă palestiniană Hamas a difuzat miercuri o înregistrare video în care apare unul dintre ostaticii israelieni din Fâșia Gaza, Hersh Goldberg-Polin. Tânărul de 23 de ani, care apare în clip cu o mână amputată, îi critică pe premierul israelian Benjamin Netanyahu și guvernul său pentru că nu au făcut suficient pentru eliberarea ostaticilor.